వినాయక్ శుక్లా

వినాయక్ శుక్లా (జననం 1994 జూన్ 18) భారతదేశంలో జన్మించిన క్రికెటరు. అతను ఒమన్ జాతీయ క్రికెట్ జట్టు తరపున కుడిచేతి వాటం వికెట్ కీపర్- బ్యాట్స్‌మన్‌గా ఆడుతున్నాడు  2026 జనవరి నాటికి జట్టుకు వైస్ కెప్టెన్‌గా పనిచేస్తున్నాడు. అతను 2024 పురుషుల గల్ఫ్ T20I ఛాంపియన్‌షిప్ టోర్నమెంట్‌లో ఒమన్ జాతీయ జట్టు తరపున రంగప్రవేశం చేశాడు.

 తొలినాళ్ళ జీవితం 
శుక్లా 1994 జూన్ 18న ఉత్తరప్రదేశ్‌లోని కాన్పూర్‌లో జన్మించాడు. అతను బాల్యంలోనే క్రికెట్‌ ఆడడాం ప్రారంభించాడు. తరువాతి సంవత్సరాల్లో క్లబ్ క్రికెట్‌లోకి ప్రవేశించాడు.  తన క్లబ్ కెరీర్‌లో, అతను ప్రైవేట్ స్పోర్ట్స్ ఎంటర్‌ప్రైజెస్‌కు ప్రాతినిధ్యం వహించాడు. కుల్దీప్ యాదవ్‌కు వ్యతిరేకంగా ఎక్కువగా ఆడాడు.

భారతదేశం తిరిగి వచ్చిన తర్వాత, అతను కోల్‌కతా నైట్ రైడర్స్ నెట్ సెషన్లలో కూడా పాల్గొన్నాడు, అక్కడ దినేష్ కార్తీక్ వంటి వారి నుండి మార్గదర్శకత్వం పొందాడు. 

 అంతర్జాతీయ కెరీర్ 
తన కోచ్‌లలో ఒకరి సూచనలను అనుసరించి, మెరుగైన అవకాశాల కోసం శుక్లా 2021లో ఒమన్‌కు వెళ్లాడు. ఆ తర్వాత తన రోజువారీ ఖర్చుల కోసం సీబ్‌ లోని నేషనల్ మెటల్ క్యాన్స్‌లో డేటా ఆపరేటర్ ఉద్యోగం చేసాడు."From Kanpur to Oman: Vinayak Shukla — Data operator, idolises 'guru' MS Dhoni, and Kuldeep Yadav's childhood friend". Times Of India. 19 September 2025. Retrieved 3 October 2025.

2024 డిసెంబరులో, 2024 పురుషుల గల్ఫ్ T20I ఛాంపియన్‌షిప్ కోసం ఒమన్ జట్టులో అతనికి స్థానం లభించింది. ఖతార్‌తో జరిగిన తొలి మ్యాచ్‌లో తన తొలి ట్వంటీ20 అంతర్జాతీయ పోటీ ఆడాడు. టోర్నమెంట్‌లో ఒమన్ తరపున అత్యధిక పరుగులు సాధించిన మూడవ ఆటగాడిగా నిలిచాడు. చివరి మ్యాచ్‌లో అర్ధ సెంచరీతో సహా 5 మ్యాచ్‌ల్లో 134 పరుగులు చేశాడు.

అతను 2025 ఫిబ్రవరిలో 2024–2026 క్రికెట్ ప్రపంచ కప్ లీగ్ 2 తొమ్మిదవ రౌండ్‌లో నమీబియాపై ఒమన్ తరపున తన తొలి వన్డే ఇంటర్నేషనల్ (ODI) ఆడాడు. ఈ మ్యాచ్‌లో, మూడు క్యాచ్‌లు పట్టుకుని వికెట్ కీపరుగా రాణించాడు. 

2025 సెప్టెంబరులో, అతను 2025 ఆసియా కప్‌లో తొలి ప్రదర్శన కోసం ఒమన్ జట్టులో చోటు దక్కించుకున్నాడు. 2025 డిసెంబరులో 2026 పురుషుల T20 ప్రపంచ కప్‌కు ఒమన్ జట్టు వైస్-కెప్టెన్‌గా ఎంపికయ్యాడు.

 మూలాలు 

వర్గం:వికెట్ కీపర్లు
వర్గం:ఒమన్ టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు